كشف قيادي في حزب الاتحاد الاشتراكي للقوات الشعبية، أن “ما يجري داخل الحزب لا يمكن وصفه إلا بالمهزلة”، موضحا لـ”كود” :”اليوم شفنا كيفاش ادريس لشكر الكاتب الأول، لغى المكتب السياسي وعوضو بفريق عمل مكون من أشخاص محسوبين عليه، بل دار بنتو خولة لشكر هي رئيسة هاد الفريق”. هاد الفريق لي دار لشكر، فيه مسؤول الشبيبة لي هو فنفس الوقت مستشار الحبيب المالكي، والمهدي المزواري لي عندو مشكل الشيكات وتعين مؤخرا فهيئة ضبط الكهرباء، واستغرب رشيد لزرق، الاتحادي والخبير في القانون الدستوري، في تصريح لـ”كود”، تحويل حزب الاتحاد الاشتراكي من حزب المؤسسات إلى “اتحاد فيودالي” وفق تعبيره. وقال لرزق لـ”كود” :”هادا اتحاد العائلات، ماشي اتحاد القوات الشعبية”، مضيفا :”لو كان لشكر رجل قانون، كيفاش يهضر على موضوع بيد لجنة الاخلاقيات واساء للراضي عندما حل مكانه وبدا كيهضر ويحكم”. وتابع لزرق :”واش واحد داير ولدو فدائرتو وداير بنتو رئيسة فريق بديل للمكتب السياسي، واش ممكن مزال يهضر على المؤسسات”. وشدد لزرق أن “شعار لشكر هو الحزب انا وانا الحزب”، مضيفا :”الدائرة ديال شالة هي دائرة ديال القوات الشعبية ماشي ديال عائلة لشكر “. وتابع لزرق بالقول :”.. لشكر كا يزايد على الدولة ملي قال بلي الدستور جابو الحراك .. في حين كان قبل كا ينسب الدستور لخطاب 9 مارس”، مضيفا :”ما شي غير هاد الشي لشكر كان ضعيف بزاف ملي اتهم جهات بلي عندها ضوء أخضر باش تستهدف الإتحاد”. واضاف المتحدث :”هاد الشي كلو باش يمرر مخطط التوريث الحزبي أولا لبنتو خولة على رأس الكتابة الأولى لحزب الاتحاد الإشتراكي للقوات، و التوريث الإنتخابوي ثانيا لولدو لحسن في دائرة شالة . بعدما شطب على اسم الدكتور رشيد لزرق المترشح المنافس له و اللي قال عليه ليوم أنو ما عندوش الصفة و نسا بلي الانتماء للاتحاد اخلاق و نضال”. مسؤولي الحزب فالرباط بررو ترشيح ولد لشكر فدائرة شالة، للي كينافسو فيها رشيد لزرق. وقال في هذا الصدد عبد اللطيف شنطيط الكاتب الإقليمي لحزب الاتحاد الاشتراكي بالرباط، في تصريح لموقع “سيت انفو”/ أن حسن لشكر، يتوفر على 15 روضا للأطفال بالرباط، يستقبل فيهم أبناء الأسر المعوزة والأسر العاملة، ما جعله قريبا من هموم السكان بالعديد من المناطق بالعاصمة الرباط. الاتحاد كيعترف بأنه كيدير الاحسان، داكشي علاش رشح ولد لشكر. 
لشكر لغا المكتب السياسي وعوضو بفريق عمل كترأسو بنتو خولة والاتحادي لزرق لـ”كود”: شعار لشكر هو أنا الحزب والحزب أنا